Filarmonica Banatul Timișoara

Concert simfonic – In memoriam Gabriel Popa (1955 - 2021)
2022-09-02 20:00 - 21:30 (Europe/Bucharest) | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Orchestra simfonică a Filarmonicii Banatul, sub bagheta dirijorului Vlad Vizireanu (S.U.A), va interpreta Cele patru anotimpuri – A. Vivaldi și Anotimpurile la Buenos Aires – A. Piazzolla
Soliste:
Cătălina Trincă – vioară
Carmen Paulescu – vioară

Back To Bach - Eufonia Festival 2022
2022-09-01 20:00 - 21:30 | Casa Artelor, Strada Episcop Augustin Pacha 8, Timișoara
Back to Bach deschide seria concertelor din cadrul secțiunii Baroque Academy – o premieră dedicată ediției aniversare a Eufonia Festival. Primul dintre ele va avea loc într-un cadru intim, într-o seară de vară târzie, la umbra castanului din curtea Casei Artelor, loc în care muzica barocă va răsuna în interpretarea unor instrumențiști consacrați și a unor tineri muzicieni talentați, sub coordonarea violonistului german Bernhard Forck. Arcușele baroce puse la dispoziție de către organizatori îi vor ajuta pe artiști să dea viață pieselor solistice și lucrărilor camerale.
În program se vor regăsi compoziții de J.S. Bach, J.H. Schmelzer, G.P. Telemann, H. Purcell ș.a.

Gospel & Afro-American Songs
2022-09-01 20:00 - 21:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Corul Ion Românu al Filarmonicii Banatul, dirijat de Iosif Todea, va susține un concert coral intitulat Gospel & Afro-American Songs, joi, 01 septembrie, de la ora 20:00, în Grădina de vară. Vor fi interprete lucrări de H. Johnson, P. Huber, J. Feldman, S. Pautza, H. Smith, M. O. Jackson, M. Kibble ș.a.
Soliști:
Daniel Zah – tenor
Sorin Petrescu – pian
Florin Lupulescu – bas
Szekeres Ferencz – percuție

CONCERT SIMFONIC
2022-08-26 20:00 - 21:30 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Vă invităm să petrecem împreună o seară de vară memorabilă, în compania unor artiști desăvârșiți, care ne vor încânta cu un concert simfonic în aer liber.

Orchestra simfonică a Filarmonicii Banatul
Dirijor: RADU POPA
Soliști: SIMINA CROITORU – vioară
RADU SINACI – violoncel
Programul cuprinde lucrările:
♫ G. ROSSINI – Uvertura la opera Italianca în Alger
♫ C. PORUMBESCU – Balada pentru vioară și orchestră
♫ R. SINACI – Rapsodia Orientală
♫ T. ROGALSKY – Trei dansuri românești (nr.1 și 3)
♫ A. HACIATURIAN – Vals din suita Masquerade
♫ G. J IMENEZ – Intermezzo din La Boda de Luis Alonso
♫ C. SAINT-SEANS – Bacchanale din opera Samson și Daniela
♫ J. STRAUSS fiul – Marș persan
Ne întâlnim cu muzică bun vineri 26 august, de la ora 20:00, în Grădina de Vară a Filarmonicii Banatul din Timișoara.

Biletele se pot achiziționa de la casieria Filarmonicii Banatul și de pe site-ul https://filarmonicabanatul.ro/

CONCERTUL ABSOLVENȚILOR
2022-08-19 19:00 - 21:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sunteți invitați să luați parte la un concert susținut de Orchestra simfonică a Filarmonicii Banatul, alături de absolvenții Liceului de Muzică ,,Ion Vidu” și cei ai Facultății de Muzică și Teatru din Timișoara.
Din Orchestra simfonică a Filarmonicii Banatul fac parte:
Dirijori: GHEORGHE COSTIN
Soliști:
– ESTERA GHERASIM – vioară
– TIMEEA HĂPĂIANU – violă
– PATRIK URSACHI – pian
– SERENA VOAIDEȘ – pian
– DUMITRIȚA – IOANA TEREU – violoncel
– DORA LĂPUȘTE – vioară
Absolvenți ai Liceului de Muzică ,,Ion Vidu” din Timișoara
● C. SAINT-SAËNS – Concertul în si minor, nr. 3, părțile II și III
Estera Gherasim, clasa prof. Alexandra Crișan
● C. FORSYTH – Concertul pentru violă și orchestră în sol minor, părțile I și II
Timeea Hăpăianu, clasa prof. Adriana Toader
● L. VAN BEETHOVEN – Concertul pentru pian și orchestră nr. 3, partea a III-a
Patrik Ursachi, clasa prof. Ana-Maria Colompar
Absolvenți ai Facultății de Muzică și Teatru din Timișoara
● M. RAVEL – Concertul pentru pian și orchestră în sol major, partea II
Serena Voaideș
● D. ȘOSTAKOVICI – Concertul pentru violoncel nr. 1, părțile III – IV
Dumitrița – Ioana Tereu
● M. RAVEL – Tzigane
Dora Lăpuște
Evenimentul are loc în Sala Capitol, a Filarmonicii Banatul, cu începere de la ora 19:00.
Biletele se pot achiziționa de la casieria Filarmonicii Banatul și de pe site-ul https://filarmonicabanatul.ro/

RECITAL DE PIAN: OXY MORE, PHILIPPE BOARON (Elveția) și DINU MIHĂILESCU
2022-08-17 19:00 - 21:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vă invităm să luați parte la un recital de pian susținut de PHILIPPE BOARON (Elveția) și DINU MIHĂILESCU.

În program vor fi interpretate următoarele lucrări:
✧ J. S. BACH/G. KURTÁG – Sonatina BWV 106
✧ D. ȘOSTAKOVICI – Preludiul op. 87 nr. 4
✧ J. S. BACH/G. KURTÁG – Coral, BWV 599
✧ D. ȘOSTAKOVICI – Preludiul op. 87 nr. 9
✧ S. PROKOFIEV/ S. BABAYAN – Romeo și Julieta – Prolog
✧ C. DEBUSSY – En blanc et noir
✧ G. LIGETI – Musica Ricercata II
✧ G. LIGETI – Musica Ricercata I
✧ C. SAINT-SÄENS – Dans macabru pentru două piane
✧ P. GLASS – Four Movements For Two Pianos IV
✧ A. KOUMROUYAN – Oxynato

Evenimentul are loc în 𝑺𝒂𝒍𝒂 𝑪𝒂𝒑𝒊𝒕𝒐𝒍 a 𝐅𝐢𝐥𝐚𝐫𝐦𝐨𝐢𝐜𝐢𝐢 𝐁𝐚𝐧𝐚𝐭𝐮𝐥, cu începere de la 𝑜𝑟𝑎 19:00.
Biletele se pot achiziționa de la casieria 𝐅𝐢𝐥𝐚𝐫𝐦𝐨𝐢𝐜𝐢𝐢 𝐁𝐚𝐧𝐚𝐭𝐮𝐥 și de pe site-ul https://filarmonicabanatul.ro/

Concert vocal-simfonic în închiderea stagiunii 2021-2022 ◇
2022-07-01 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 1 iulie, de la ora 19, vă așteptăm la concertul de închidere al acestei stagiuni.
Concertul va fi unul vocal-simfonic, fiind susținut de Orchestra simfonică a Filarmonicii Banatul și de Corul Ion Românu ale Filarmonicii Banatul.
Dirijorul orchestrei va fi David Crescenzi (Italia), dirijorul corului – maestrul Iosif Todea, iar soliști soprana Luiza Fatyol, mezzosoprana Ramona Zaharia, tenorul Andrei Petre și basul Gelu Dobrea.
În program:
G. Verdi – Messa da Requiem.
Unul dintre marii critici ai lui Verdi a spus într-un anumit moment, că Recviemul este una dintre cele mai măreţe lucrări ale secolului XIX. Anterior, când a ascultat pentru prima dată lucrarea, în 1874, spunea că este un deşeu, pentru că nu putem alătura unei creaţii verdiene cuvântul spus cu adevărat. La scurtă vreme, după ce a reascultat lucrarea, i-a trimis lui Verdi o scrisoare de iertare, în care-şi punea cu umilinţă cenuşă în cap. Nu menţionăm numele celebrei persoane.
Un eveniment care l-a impresionat profund pe Verdi a fost moartea lui Alessandro Manzoni, la 12 mai 1873, pe care l-a stimat enorm. I-a cinstit memoria compunând o lucrare izvorâtă din inimă. De ce este celebră această lucrare? Nu pentru că a avut încă de la premiera din 22 mai, 1874, în biserica San Marco din Milano, un succes fabulos pe care-l întâlnim şi azi oriunde este cântat, ci pentru că această messă funebră nu este una tradiţională, nu are un limbaj pe care-l găsim la alte lucrări ale genului. Este o lucrare romantică, cu puternice contraste, multă expresivitate, toate stârnind emoţii puternice. Verdi nu se poate disocia aici de marele creator de operă. Toate cele 7 secţiuni ale liturghiei compuse de Verdi, unele dramatice, sumbre, înfricoşătoare, pline de energie, altele luminoase, contemplative, pure, creează multe emoţii, trăiri intense. Forma de suită, tipică liturghiei catolice, este depăşită, Verdi legând părţile prin repetarea unor secţiuni mai importante. Trebuie menţionat că secţiunea conclusivă Libera me a fost compusă în 1868, la moartea lui Gioacchino Rossini, când Verdi a propus ca mai mulţi compozitori italieni să colaboreze la compunerea unui recviem. Proiectul a eşuat, dar a rămas partea lui Verdi, Libera me. După premiera din biserica San Marco, au urmat concerte în teatrul La Scala şi mai apoi în alte teatre din Italia şi în toată Europa. Nemaifiind stingherit de prezenţa clerului, publicul obişnuia, peste tot, să ceară bisuri la anumite numere. (Avancronică de Mircea Tătaru)
Vă așteptăm cu mare bucurie la ultima întâlnire muzicală… până la revederea din august!
Vă mulțumim pentru toată susținerea oferită pe parcursul acestei stagiuni!

Recital cameral: Duo Harpă - Vioară (Mihaela Faur & Marta Chiș)
2022-06-30 19:00 - 20:30 | Centrul Reformat Noul Mileniu, Strada Morarilor 1b, Timișoara, Timiș, România
Ultima zi de iunie vă propune un recital cameral, susținut de Duo-ul de Harpă-Vioară format din Mihaela Faur și Marta Chiș.
Așa că joi, 30 iunie, de la ora 19, vă așteptăm la Centrul Reformat Noul Mileniu pentru a audia următoarele compoziții:
J.Massenet – Meditație din opera Thais;
F. Godefroid – Serenada, Op. 201;
M. Tournier – Tema cu variațiuni;
C. Saint-Saëns – Fantezia pentru vioară și harpă, Op.123;
M. Tournier – Patru preludii pentru harpă, Op. 16;
C. Debussy – Clar de lună;
C. Debussy – Petite Suite, L. 65 – En bateau;
M. Tournier – Două preludii romantice, Op. 17.

Cineconcert | Jean-François Zygel
2022-06-25 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 25 iunie, de la ora 19, vă așteptăm la un 𝗖𝗶𝗻𝗲𝗰𝗼𝗻𝗰𝗲𝗿𝘁 organizat în parteneriat cu Institutul Francez din Timișoara, în cadrul căruia pianistul Jean-François Zygel va asigura coloana sonoră, prin improvizație, pentru proiecția filmelor mute derulate în seara respectivă.

Recital „In the mood for LOVE” | Alexandru Tomescu (vioară) & Iulia Toma (pian)
2022-06-24 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
În 24 iunie, de la ora 19, vă așteptăm la recitalul „In the mood for LOVE”, susținut de violonistul Alexandru Tomescu și de pianista Iulia Toma.

În program vor fi următoarele lucrări:
Massenet – Meditație din opera Thais
Kreisler – Liebesleid
Kreisler – Liebesfreud
D. Elgar – Salut d’amour
C. Saint-Saëns – Introducere și Rondo capriccioso
Franck – Sonata in la major

*Concertul simfonic din această seară a fost anulat din motive obiective.Biletele deja achiziționate vor fi valabile pentru acces la recitalul din această seară sau la concertul din 1 iulie, cel din închiderea stagiunii, iar persoanelor care nu doresc acest lucru le vor fi restituiți banii*.
Vă mulțumim pentru înțelegere!

Concert simfonic | dir: Michael Cousteau (Franța) & solist (trombon): Filipe Alves (Portugalia)
2022-06-17 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 17 iunie, de la ora 19, vă așteptăm la concertul simfonic susținut de Orchestra Filarmonicii Banatul, sub bagheta dirijorului Michael Cousteau, alături de trombonistul de origine portugheză Filipe Alves.

În program vor fi următoarele lucrări:
G. Fauré – Masque et Bergamasque, op. 112;
L. Grøndahl Concertul pentru trombon și orchestră;
M. Ravel – Ma Mère l’Oye.

Mare clasic renovator, Faure a restaurat în sens modern spiritul polifoniei, a descoperit poezia şi proprietăţile secrete ale modulaţiei, a redat melodicii franceze un avânt conform specificului său originar. A adus o iluminare creatoare sfârşitului de epocă, în spiritul epocii moderne. Masque et Bergamasque este a patra lucrare pentru scenă, destinată mai mult coregrafiei, cu totul diferită de celelalte trei anterioare. Este de fapt o suită comandată de Albert I, Prinţul de Monaco în 1919. Notele originare conţineau 8 părţi dintre care două pentru voce de tenor, şi un pasaj coral. Suita a fost însă publicată doar cu cele patru părţi pe care le vom asculta — Uvertura, Menuet,
Gavotă şi Pastorală. Critica vremii spunea că deşi este cea mai puţin ambiţioasă dintre creaţiile lui Faure, era cea mai frecvent cântată în concertele simfonice. Grøndhal a fost dirijor şi compozitor danez, născut în 1886. A studiat vioara şi compoziţia cu profesori renumiţi: Anton Bloch, Axel Gade şi Ludolf Nielsen. La 13 ani cânta deja în orchestra Casino Theatre din Copenhaga. A rămas în istorie datorită faptului că a fost 31 de ani dirijor al Orchestrei Naţionale Radio din Danemarca şi datorită compunerii concertului pentru trombon pe care-l vom asculta în interpretarea trombonistului Filipe Alves. A compus concertul în 1924 pe când era în Italia. A fost un omagiu şi un dar partidei de trombon a Casino Theatre, care se remarca printr-un profesionalism deosebit.
Copiii deţineau în inima lui Ravel un loc deosebit de drag. Printre lucrările destinate lor se remarcă Ma Mére l`Oye (Mama mea gâsca). Iniţial a fost o suită pentru pian la patru mâini compusă în 1908, inspirată din cunoscutele poveşti ale lui Charles Perrault. Era un cadou pentru Mimie şi Jean, copii ai unei familii prietene, Godebski. Era formată din cinci părţi — Pavana frumoasei din pădurea adormită, Băieţaşul cât un deget, Laideronnette, împărăteasa pagodelor, Frumoasa şi balaurul şi Grădina fermecată. La doi ani
după compunerea suitei, în 1910, Ravel o orchestrează la cererea directorului Teatrului Artelor din Paris, care dorea să monteze ceva nou pentru trupa baletului rus al lui Djaghilev, ce avusese un enorm succes pe scenele pariziene. A reieşit o lucrare foarte elaborată, nu doar o simplă orchestraţie a unor piese pentru pian la patru mâini. Astfel, Mama mea gâsca a intrat în circuitul principal al lumii concertelor simfonice şi o vom asculta şi noi în concertul de vineri. Ravel ne arată aici o inimă care tânjea după inocenţa şi simplitatea tinereţii. Mai bine să-l lăsăm pe compozitor vorbească, aşa cum reproduce Romeo Alexandrescu în cartea sa Ravel „Intenţia de a evoca în aceste piese poezia copilăriei m-a dus în mod natural la simplificarea manierei mele şi la despuierea scrisului meu”.

(Avancronica de Mircea Tătaru)

Marimba, The Journey | Irina Rădulescu
2022-06-16 19:00 - 20:30 | Casa Tineretului, Str. Arieș, 19, Timișoara, Timișoara, 300579, România
Marimbafonista Irina Rădulescu prezintă turneul național Marimba – The Journey, în 8 orașe din România.

La Timișoara, aceasta va concerta în 16 iunie, de la ora 19, la Casa Tineretului.

Desfășurat în perioada 1 – 18 Iunie 2022, turneul “Marimba – The Journey” va oferi publicului din Mediaș, Bistrița, Sibiu, Brașov, Pitești, Timișoara, Sinaia și București întâlnirea cu marimba, unul dintre cele mai fascinante și totodată prea puțin cunoscute instrumente. Irina Rădulescu, singurul artist român din generația tânără dedicat acestui instrument, va explora sonoritățile magice ale marimbei solo, într-un program alcătuit din lucrări semnate de compozitori consacrați în spațiul internațional precum Keiko Abe, Gene Koshinski, Jovan Nebojsa Zivkovic, Anna Ignatowicz-Glinska sau John Psathas, dar și lucrări dedicate acestui eveniment de către trei compozitori români tineri: Sebastian Androne-Nakanishi, Andrei Petrache și George Păiș.

Irina Rădulescu este un artist neobosit, dedicat percuției și în special marimbei, instrument ce deja a consacrat-o, atât ca solistă, cât și în diferite ansambluri camerale și ca membru al orchestrelor simfonice din România. Laureată a mai multor competiții internaționale, Irina Rădulescu a primit în anul 2018 diploma și bursa de excelență pentru întreaga activitate – din partea Universității Naționale de Muzică București. Cu o prezență scenică și o maturitate artistică cuceritoare, Irina Rădulescu este invitată la festivaluri prestigioase de muzică cultă contemporană, ca solistă și membră a duo-ului PERCUSSIONescu, singura formație camerală de percuție din România, axată pe instrumente melodice de percuție, respectiv marimba și vibrafonul.

Concert simfonic | dirijor: Cristian Spătaru & solist (pian): Mihai Ritivoiu
2022-06-10 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 10 iunie, de la ora 19, vă așteptăm la concertul simfonic dirijat de Cristian Spătaru, alături de pianistul Mihai Ritivoiu.

În program vor fi următoarele lucrări:
R. Schumann – Uvertura Manfred, op. 115;
C. Schumann – Concertul pentru pian și orchestră în la minor, op. 7;
J. Brahms – Dansuri ungare (selecții);
A. Dvořák – Dansuri slavone, op. 46 și op. 72 (selecții).

Prima parte a concertului simfonic este dedicată lui Robert şi Clara Schumann. Vor fi interpretate două dintre compoziţiile lor cele mai îndrăgite — Uvertura „Manfred” şi Concertul pentru pian şi orchestră în la minor op.7.

Eugenia Ionescu redă în cartea sa „Schumann”, cuvintele compozitorului care spunea despre poemul Manfred — „Niciodată nu m-am dedicat cu mai multă dragoste şi energie vreunei compoziţii ca pentru Manfred”. El a văzut în eroul lui Byron propriul său destin, întruchiparea frământărilor sufletului său. Dacă în poem, Manfred refuză ajutorul unui preot care încerca să-l abată de la rătăcirile care-l măcinau, Schumann schimbă deznodământul găsit de poet şi îl prezintă pe erou împăcat cu soarta, în timp ce la o mănăstire din apropiere se aude muzica unui Requiem. Zguduitoarea dramă se sfârşeşte cu o linişte binefăcătoare, înălţătoare. Uvertura face parte dintre cele mai frumoase pagini ale lui Schumann. Suntem recunoscători pentru că avem prilejul de a asculta în premieră pe scena Capitol, concertul pentru pian al Clarei Schumann.
Cunoaştem foarte bine viaţa scurtă şi frământată a inegalabilului Robert Schumann, şi minunatele sale creaţii muzicale, dar nu ştim mai nimic despre frumoasa lui soţie, Clara, născută Wieck. Tatăl ei, Friedrich, era negustor de piane şi reparator. Foarte autoritar, el a fost cel care de foarte timpuriu a învăţat-o să cânte la pian, dându-i totodată şi o educaţie muzicală solidă. A învăţat-o să fie exigentă şi minuţioasă. Clara ştia să cânte din voce şi la vioară. Era obligatoriu să studieze cel puţin patru ore zilnic la instrument, dar să se pregătească şi la teorie, contrapunct, armonie şi compoziţie. Astfel, încă de la 11 ani făcea turnee unde cânta şi compoziţii proprii. Era venerată de public şi considerată unul dintre cei mai buni pianişti ai secolul XIX. Era foarte frumoasă, după cum se observă în tablourile vremii. Toate aceste calităţi l-au atras pe celebrul Robert Schumann, care s-a îndrăgostit de ea. Dragostea fiind reciprocă, Clara s-a luptat pentru ea cu tatăl său patru ani de zile. Chiar dacă copiii, treburile casei au redus activitatea ei artistică, primii zece ani împreună au fost foarte fericiţi, având numai succese, fiind apreciaţi drept un puternic cuplu artistic.
Mai apoi sănătatea psihică a lui Robert s-a degradat foarte repede. Trecând peste tragicele evenimente din acea perioadă, trebuie să menţionăm că următorii 40 de ani de la dispariţia lui Robert, Clara a fost o persoană neobosită în a fi mamă, bunică, profesoară, compozitoare şi solistă. O femeie remarcabilă în toate privinţele. Întorcându-ne la concertul pe care-l vom asculta, Clara l-a început la 13 ani compunând o singură parte, denumită Konzertsatz. L-a orchestrat singură. Robert a revizuit mai târziu orchestraţia.
A fost sfătuită să extindă lucrarea într-un concert cu cele trei părţi tradiţionale. Astfel s-a născut concertul în la minor, al şaptelea ei opus. În noua structură, Konzertsatz devine partea a treia. L-a prezentat în premieră la 1 septembrie 1835. Solist va fi pianistul Mihai Ritivoiu.

În partea a doua a concertului, maestrul Cristian Spătaru, aflat la pupitrul dirijoral, a decis să ne ofere un mănunchi de dansuri simfonice, aparţinând lui Johannes Brahms şi Antonin Dvořák. În 1850 Brahms îl întâlneşte pe violonistul maghiar Ede Reményi cu care se împrieteneşte. Urmează un număr de recitaluri în care îl acompaniază. Astfel, datorită lui Ede, face cunoştinţă cu folclorul maghiar, în special cu stilul lăutarilor şi cu predilecţia lor de a interpreta dansurile denumite Csardas. Aceasta a fost baza unor compoziţii foarte populare brahmsiene care au fost împărţite în două seturi sub numele de Dansuri maghiare. Primul set în 1869 şi al doilea în 1880.
Tot două seturi de dansuri a compus şi Dvořák. Primul set, op.46 în 1878 şi al doilea op.72, opt ani mai târziu. Ele au fost compuse pentru pian la patru mâini, iar ulterior le-a orchestrat. Primul set de dansuri slave sunt în mod predominant influenţate de folclorul ceh, atât ca ritm cât şi ca forme melodice. Al doilea set cuprinde dansuri cu trăsături ale folclorului din diferite ţări de origine slavă: Polonia, Serbia şi Ucraina. Nu este vorba de culegere de teme folclorice din aceste ţări, ci de creaţiile compozitorului în stilurile specifice
respective.
(Avancronică de Mircea Tătaru)

Recital cameral | Simona Dehelean (vioară), Andrei Popa (violă), Andreea Olariu (pian)
2022-06-09 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 9 iunie, de la ora 19, vă așteptăm la recitalul cameral susținut de violonista Simona Dehelean, violistul Andrei Popa și de pianista Andreea Olariu, toți artiști ai Filarmonicii Banatul.
Veți putea audia „Trio élégiaque” nr. 2 în re minor, op. 9, de S. Rahmaninov.

Recital de pian | Leonard Mihale
2022-06-04 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 4 iunie, de la ora 19, vă așteptăm la recitalul de pian susținut de Leonard Mihale.
Acesta va interpreta:
L. van Beethoven – Sonata nr. 21 în do major, op. 53, Waldstein;
F. Chopin – Scherzo nr. 4 în mi major, op. 54;
F. Chopin – Fantezia în fa minor, op. 49
F. Liszt – Balada nr. 2 în si minor, S. 171.

Concert simfonic extraordinar | Róbert Farkas (dirijor) & Sylvia Rena Ziegler (mezzosoprană)
2022-06-03 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
În închiderea celei de-a 46-a ediții a Festivalului Internațional Timișoara Muzicală Orchestra Simfonică a Filarmonicii Banatul, condusă de dirijorul maghiar Róbert Farkas, alături de mezzosoprana de origine germană Sylvia Rena Ziegler, vor susține un concert simfonic extraordinar vineri, 3 iunie, de la ora 19.

Concertul are în program Simfonia a IV-a în sol major de Gustav Mahler. A fost compusă în anii 1899-1900. După premiera absolută din 25 noiembrie 1901, la München, sub conducerea compozitorului, Mahler a revizuit-o de mai multe ori, intervenind în instrumentaţie, dinamică şi articulaţii. La fel ca alţi mari compozitori şi Mahler a fost mereu torturat de probleme şi îndoieli, a suferit datorită nedreptăţilor şi şicanelor îndreptate spre el din unele medii artistice. Majoritatea problemelor sale sunt reflectate în simfoniile sale, mai puţin în Simfonia a IV-a, o lucrare aflată sub un cer fără nori.

Această oază de fericire are echivalent în istoria muzicii. Bunăoară, Simfonia clasică a lui Prokofiev sau Simfonia a IX-a a lui Şostakovici. Este o tipologie a simfoniei lirice de seninătate clasică, cu o mică inserţie de experiment baroc. Particularitatea ei provine din tonurile deschise, planurile clare şi transparente, mănunchiurile de jocuri tandre, spiritualizate. Este o tipologie tipic mahleriană ce ţine de genul austriac de divertisment, fără să uite de tematicile lui Haydn şi de eleganţa armonizărilor mozartiene. Bunăoară, chiar în partea întâi, găsim o atmosferă zburdalnică, sprinţară şi totuşi duioasă cu un motiv al zurgălăilor agitaţi de nişte băieţi veseli, tipic vieneză.

Tema a doua parcă-i influenţată de ştrengarul „Till” al lui Strauss. O noutate absolută este partea a doua, cu introducerea în scherzo a unei viori solo acordată cu un ton mai sus. Primul violonist al orchestrei trebuie astfel, să cânte alternativ solo-uri pe două viori cu acordaj diferit. Rolul viorii cu acordaj special este de a da acestei părţi o atmosferă de umor sarcastic. Este o voioşie stranie, o ţesătură sticloasă formată dintr-un păienjeniş de linii în permanentă prefacere. În comica ei tânguire, vioara sugerează ceva la graniţa dintre hazliu şi funest. Acest hiperromantic scherzo este format din două triouri şi o codă. Concertmaestra Violeta Oşorhean va susţine acest solo interesant. După imaginea luminoasă a copilăriei primei părţi, a comicului bizar din a doua, Mahler introduce în partea a treia un adagio de profundă concentrare. Principiul tehnicii variaţionale este aplicat aici, cântul imnic fiind supus varierii în mod continuu.

Altă noutate este o voce de soprană în partea a IV-a, ce intonează un duios cântec, viziunea unei naive copile despre paradis. Este vorba de „Das himmlische leben”, compus de Mahler în 1892. Se vede în acest experiment foarte reuşit că autorul de lieduri l-a influenţat în bine pe simfonist. Se poate spune că era expresia aspiraţiei lu Mahler spre linişte şi curăţenie sufletească într-o lume tulburată de suferinţă, teamă şi nedreptăţi.

Naivitatea voită a acestei extraordinare compoziţii a fost comentată pe atunci de unii care erau obişnuiţi ca muzica sa să fie grandioasă şi cu o arhitectură măreaţă. Mahler, prin Simfonia a IV-a a deschis un alt orizont. Marii muzicieni, precum Bruno Walter, au înţeles pe deplin noutatea mesajului şi profunzimea simplităţii ei, apreciind-o în mod deosebit.

(Avancronica de Mircea Tătaru)

Recital aniversar Silviu Oravitzan | Ars Sacra
2022-06-02 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 2 iunie, de la ora 19, violonista Cristina Mălăncioiu și pianistul Victor Andrei Părău vor susține un recital aniversar dedicat lui Silviu Oravitzan.

Concertul va fi susținut și la nivel vizual, printr-o proiecție video despre arta maestrului.
Cuvântul introductiv va fi oferit de Marcel Tolcea.
În program vor fi următoarele lucrări:
A. Pärt – Passacaglia pentru vioară și pian;
J. S. Bach – Sonata nr. 1 în si minor pentru vioară și pian;
A. Pärt – Fratres pentru vioară și pian;
J. S. Bach – Sonata nr. 3 în mi major pentru vioară și pian;
A. Pärt – Spiegel im Spiegel pentru vioară și pian.

Concert educativ ♢♢♢ Lucrări muzicale din filme de animație Disney
2022-06-01 11:00 - 12:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
În acest an, la Filarmonica Banatul Timișoara, Ziua Copiilor va fi sărbătorită alături de cele mai îndrăgite personaje Disney.
Concertul se va desfășura miercuri, 1 iunie, de la ora 11.
Corul Ion Românu al Filarmonicii Banatul, sub conducerea maestrului Iosif Todea, alături de Bianca Mihăescu (soprană), Ana Kui (Alto), Antoniu Marc (tenor) și Eugen Goldiș (bas) vor interpreta:
Sunetul muzicii
Muzica: Richard Rodgers
Aranjamente: John Leavitt
Mizerabilii
Muzica şi aranjamentul: Mac Huff
Suddenly, I dreamed A Dream, Master Of The House, On my Own, One Day More, Do You Hear The People Sing
Disney Dazzle!
Muzica: Alan Menken, Howard Ashman, Tim Rice
Aranjament: Mac Huff
Belle, Arabian Nights, Kiss the Girl, Beauty and the Beast, Fanthoms Below,
Under the Sea, Friends Like Me
Nu este nevoie de înscriere în prealabil, însă pentru participare este necesară prezența unui însoțitor (părinte/profesor).

Recital cameral | Cristina Ioana Goicea (vioară) & Andrei Banciu (pian)
2022-05-29 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Duminică, 29 mai, ora 19, vă invităm la recitalul cameral susținut de violonista Cristina Ioana Goicea și de pianistul Andrei Banciu.

Veți putea audia:
J. Brahms – Sonata pentru vioară și pian nr. 1 în sol major, op. 78;
M. Ravel – Sonata pentru vioară și pian nr. 2 în sol major, op. 77;
G. Enescu – Sonata pentru vioară și pian nr. 3, op. 25 – În caracter popular românesc;
B. Bartók – Șase dansuri românești.

Concertul orchestrei Liceului de Artă Ion Vidu
2022-05-28 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 28 mai, ora 19, vă așteptăm la Sala Capitol la concertul orchestrei Liceului de Artă Ion Vidu.

Dirijorul concertului va fi Andreas Schein, iar soliștii Ilici Milan (pian – clasa prof.dr. Maria Bodo), Alice Maria Poenariu (pian), Daniel Zah (tenor), Ovidiu Ciucuriță (tenor) și Toma Ioan (bas).

În program vor fi următoarele lucrări:
G. Rossini – Simfonia în re major „Al Conventello” – orchestrație Andreas Schein;
G. Rossini – Tantum Ergo pentru 2 tenori, bas și orchestră (primă audiție națională);
L. van Beethoven – Concertul pentru pian și orchestră Nr. 3 în Do minor Op. 37;
W. A. Mozart – Concertul pentru pian și orchestră nr. 8 în do major, partea I,
K 246, „Lützow”;
E. Kalman – Potpourri din opereta „Ducesa din Chicago” (primă audiție națională) – aranjament Andreas Schein.

Concert simfonic | dir: Stefan Geiger (Germania) & solist (trompetă): Simon Höfele (Germania)
2022-05-27 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 27 mai, de la ora 19, vă așteptăm la concertul simfonic susținut de orchestra Filarmonicii Banatul, sub bagheta dirijorului german Stefan Geiger, alături de trompetistul Simon Höfele.
Orchestra Filarmonicii „Banatul” va interpreta Suita nr. 1 „Peer Gynt”, op. 46 de Edvard Grieg, Concertul pentru trompetă şi orchestră în la bemol major de Alexander Arutiunian şi Simfonia a VI-a în si minor op. 74 „Patetica”, de Piotr Ilici Ceaikovski.

După primirea unei scrisori de la scriitorul norvegian Henrik Ibsen, care-i propunea să scrie muzica la drama sa „Peer Gynt”, Grieg s-a apucat entuziast să compună muzica la lucrarea care va deveni apogeul activităţii sale creatoare. Dacă poemul lui Ibsen este o satiră necruţătoare îndreptată împotriva părţilor slabe ale firii norvegienilor, prin întruchiparea aventurilor lui Peer Gynt, Grieg, din contră, a considerat că muzica sa trebuie să dezvăluie părţile luminoase, pozitive ale sufletului omenesc. Datorită muzicii lui Grieg, se poate spune că lucrarea lui Ibsen a început să atragă atenţia publicului. Pentru că drama sa se baza pe un basm popular norvegian, Grieg a folosit din plin unele caracteristici ale folclorului norvegian în temele sale. Pentru că întâmpina greutăţi în prezentarea dramei în străinătate, Grieg a selecţionat 8 din cele 23 de scene muzicale şi le-a publicat în două suite, din care vom asculta doar prima. Ea se compune din Imagini de dimineaţă, Moartea Aasei, Dansul Anitrei şi În palatul regelui munţilor. Muzica lui Grieg a avut întotdeauna mare succes la publicul din întreaga lume şi aceasta datorită unui romantism bazat pe latura substratului folcloric norvegian, pe un optimism viguros, şi claritate — ca expresie a sincerităţii şi spontaneităţii sale.
Alexander Grigori Arutiunian, sau în unele documente Arutunian, compozitor de origine armeană, s-a născut la 23 septembrie 1920. Celebritatea i-a adus-o concertul pentru trompetă pe care-l vom asculta. A studiat pianul şi compoziţia devenind mai apoi profesor la Conservatorul din Erevan. În 1949 a primit Premiul Stalin şi în 1970 titlul de Artist al Poporului. A compus concertul în 1950 constituindu-l într-o singură parte, cu 7 episoade de caractere diferite. Ca şi celelalte lucrări ale lui Arutiunian, conţine ritmuri incitante şi melodii pline de suflet, caracteristice foclorului armean, dar totuşi originale ale autorului. Pentru strălucirea concertului şi pentru problemele pe care le pune este deseori ales de a fi interpretat în audiţiile pentru postul de trompetă în diferite orchestre. Arutiunian s-a stins din viaţă la 28 martie 2012.

Valoare a culturii universale, Simfonia a VI-a, este o strălucită sinteză a mijloacelor de expresie cucerite de Ceaikovski în întreaga sa viaţă de compozitor. De altfel, simfonia poate fi considerată un testament. Ea are un program interior, nefiind dezvăluit nimănui, deşi în iarna anilor 1892-1893, când a început să o schiţeze, scria nepotului său Vladimir Davîdov că are un program pe care doreşte să-l facă viu prin muzică. Mai apoi, după compunerea lucrării, se eschiva spunând că îi este imposibil să traducă în cuvinte sentimentele descrise în muzică. Succesul enorm al simfoniei se datorează nu numai măiestriei de compozitor, dar şi bănuitei subiectivităţi cu care a fost compusă, sincerităţii ei. Între sutele de păreri ale muzicologilor se distinge un numitor comun — simfonia este expresia vieţii extraordinar de complexe a lui Ceaikovski. Poate de aceea el a iubit-o cel mai mult. A dirijat-o în premieră la 16 octombrie 1893 la Petersburg. Nouă zile mai apoi a încetat din viaţă. S-au organizat funerarii naţionale la care au participat aproape 8000 de oameni. (Avancronică de Mircea Tătaru)

Recital vocal de muzică sacră | Festivalul Internațional Timișoara Muzicală
2022-05-21 19:00 - 20:30 | Biserica Evanghelică Lutherană, Ionel C. Bratianu, nr. 3, Timișoara, Timiș, România
Soprana Sorina Munteanu, baritonul Cristian Ardelean și organista Silviana Cîrdu vor susține sâmbătă, 21 mai, ora 19, un recital vocal de muzică sacră, la Biserica Evanghelică Lutherană.

În program vor fi următoarele lucrări:
N. Bretan – Tatăl nostru;
G. Caccini / V. Vavilov – Ave Maria;
A. Dvořák – Biblische Lieder, Op. 99, Nr.10
J. S. Bach – Cantata 106 -Alto- In deine Hände;
W. F. Speer – Die Könige in Israel – Umsonst will ich nicht tragen Jehovas Herrscher;
G. Fauré – Requiem – Pie Jesu;
W. F. Speer – Die Könige in Israel – Weib, spring das kühne Zauberwort;
F. Mendelssohn Bartholdy – Elias- Höre Israel;
C. Franck – Panis angelicus;
L. Delibes – Agnus Dei.

Concert simfonic | dir: Radu Popa & solist (violoncel): Ștefan Cazacu
2022-05-20 19:00 - 19:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Dirijorul concertului simfonic din 20 mai, ora 19, va fi maestrul Radu Popa, care ne propune următorul program — Concertul pentru orchestră de coarde în re major de Igor Stravinski, Concertul pentru violoncel şi orchestră de suflători de Friedrich Gulda şi Suita pentru orchestră de jazz de Dmitri Șostakovici.

Lucrarea care deschide concertul de vineri este mai cunoscută în lumea muzicală drept Concertul în re. Tatăl celebrelor balete Petruşka, Pasărea de foc şi Ritualul Primăverii s-a stabilit în Statele Unite în 1945. Acest compozitor este legendar pentru abilitatea de a compune în diferite stiluri, chiar şi în stil jazz sau pentru cor liturgic. Putea compune în stilul lui Debussy, Wagner sau Rimski-Korsakov. În 1946, Paul Sacher, fondatorul Orchestrei de cameră din Basel, l-a rugat pe Straviski să compună o lucrare la cea de a douăzeci aniversare a înfiinţării orchestrei. Aflat la Hollywood, Stravinski a acceptat şi a terminat lucrarea în 6 luni, finalizând-o la 8 august 1946. A fost interpretată în premieră la Basel, Elveţia, dirijor fiind Sacher, la 27 ianuare anul următor.
Tot atunci au fost ascultate în premieră Simfonia nr. 4 de Arthur Honegger şi Toccata şi două cântece de Bohuslav Martinu. Lucrarea lui Stravinski mai este cunoscută şi sub numele de Concert „Basle”, datorită pronunţiei franceze a oraşul Basel. A fost prima lucrare compusă de Stravinski după naturalizarea în America.

Friedrich Gulda s-a născut la 16 mai 1930, în Austria. A studiat pianul şi compoziţia, aici fiind atras atât de muzica clasică cât şi de muzica de jazz. Este interesant cum a reuşit să împace cele două genuri în compoziţiile sale. Era mereu prezent la festivalurile de jazz şi chiar a organizat un Forum Internaţional, o şcoală pentru a-i învăta pe studenţi tehnica improvizaţiei.
La un moment dat cânta din voce sub pseudonimul Albert Golowin. Criticii muzicali erau disperaţi că nu-l puteau identifica. Într-un târziu au realizat că Gulda şi Golowin era aceeaşi persoană. Savantul lui amestec de clasic şi jazz, a fost numit de critici — clasic jazz. Orchestra care acompaniază violoncelul solist este formată doar din instrumente de suflat. A mai inclus şi partituri pentru chitară electrică-bas, percuţie şi chitară rece. Gulda s-a stins din viaţă la 27 ianuarie 2000.

Concertul va fi interpretat de violoncelistul Ștefan Cazacu.

Prima Suită de jazz compusă de Şostakovici în 1934 a fost un fel de demonstraţie că muzica clasică, cultă, poate fi scrisă şi în forme mai populare. Fiindcă liderii sovietici doreau să controleze orice formă de manifestare artistică, s-a înfiinţat Ansamblul de Stat de Jazz, (State Jazz Band) ale cărui concerte să verifice gustul oamenilor pentru astfel de muzică. Şostakovici, fiind în comisia de înfiinţare, a aprobat naşterea acestui ansamblu şi a compus o a doua suită de jazz. Trei părţi din suită au fost audiate în premieră la Radio Moskova în noiembrie 1938. În timpul războiului notele s-au pierdut. Manashir Yakubov, editor de muzică, a descoperit în 1999 doar notele pentru pian. Suita a fost reconstruită şi orchestrată, fiind adăugate mici piese din muzica de film scrisă de Şostakovici. Varianta finală, pe care o vom asculta vineri seara, la finalul concertului orchestrei simfonice, este formată din opt părţi. Suita mai este cunoscută şi sub numele de Suite for Variety Orchestra.

Recital vocal de muzică spaniolă | Camelia Fornwald Docea & Adriana Dogariu
2022-05-19 19:00 - 20:30 | Mansarda Bastionului Maria Theresia, Strada Hector, Nr.1, Timișoara, Timiș
Mezzosoprana Camelia Fornwald Docea și pianista Adriana Dogariu vor susține joi, 19 mai, de la ora 19, un recital cameral de muzică spaniolă, având în program următoarele lucrări:

M. De Falla – Siete canciones populares españolas;
El paño moruno;
Seguidilla murciana;
Asturiana;
Jota;
Nana;
Canción;
Polo;

X. Montsalvatge – Cinco canciones negras;
Cuba dentro de un piano;
Punto de Habañera;
Chévere;
Canción de cuna para dormir un negrito;
Canto negro.

Concertul este organizat împreună cu Consulatul Onorific al Spaniei la Timișoara și va fi susținut la Mansarda Bastionului Theresia.

Recital cameral | Diana Jipa (vioară) & Ștefan Doniga (pian)
2022-05-17 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Marți, 17 mai, ora 19, vă invităm la recitalul cameral susținut de violonista Diana Jipa, alături de pianistul Ștefan Doniga.

Veți putea audia:
G. Enescu – Impromptu concertant pentru vioară și pian;
M. Jora – Sonatina pentru vioară și pian în re major;
A. Iorgulescu – Prințesa X pentru vioară solo;
U. Vlad – 4 dansuri populare românești;
D. Dediu – 4 inscripții sonore pentru pian solo;
T. Rogalski – Balada pentru vioară și pian;
A. Castaldi – Sonorități și nu-mă-uita pentru vioară și pian;
W. Klepper – Mica suită pentru vioară și pian, op. 3;
R. Vlad – Sphynx și Mandragora din Bestiarul mitologic;
H. Jerea – Elegia pentru violoncel și pian (versiune pentru vioară și pian de Diana Jipa și Ștefan Doniga);
B. Bartók – 6 dansuri populare românești (versiunea pentru vioară și pian de Z. Szekely).

Recital Trio Contraste
2022-05-15 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Trio Contraste format din flautistul Ion Bogdan Ștefănescu, percuționistul Doru Roman, pianistul Sorin Petrescu, alături de acordeonistul Marko Ristic, vor susține duminică, 15 mai, de la ora 19, un recital cameral, având în program următoarele:

Călătorie muzicală pe Dunăre – Din Pădurea Neagră în Marea Neagră
T. Brediceanu – Două dansuri românești;
H. Lohse – Landsfhaft mit FLuss (p.a.a.)
M. Lysenko – Suită de cântece ucrainene;
M. Salamon – The Blue Danube Blues (p.a.a.);
V. Dinescu – Suita Tabu;
P. Machajdik – The lost blur – Still connecting (p.a.a.);
M. Tajcevic – Trei dansuri balcanice;
B. Ikonomov – Daichovo Horo;
W. Schulze – Wissen Sie, wann (p.a.a.)
B. Bartók – Patru cântece țărănești ungare;
A. Tănăsescu – Valurile Dunării (p.a.a.);
P. Elinescu – Scenă pastorală română.

Concert simfonic | dir: Sander Teepen (Olanda) & solist - vioară: Jesús Reina (Spania)
2022-05-13 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Vineri, 13 mai, de la ora 19, vă așteptăm la concertul simfonic susținut de orchestra Filarmonicii Banatul, sub bagheta dirijorului olandez Sander Teepen, alături de violonistul Jesús Reina, din Spania

Programul alcătuit pentru ziua de vineri 13 este unul deosebit, care să dezmintă reputaţia ghinionistă a acestei date: Uvertura la opera „La clemenza di Tito” de Wolfgang Amadeus Mozart, Concertul pentru vioară şi orchestră în sol minor op.26 de Max Bruch şi Simfonia fantastică, op.14 de Hector Berlioz.

În ultimul an al vieţii, Mozart primeşte comanda de a compune o operă care să fie prezentată la sărbătoarea încoronării împăratului Boemiei, Leopold al II-lea de Habsburg-Lorena. Proiectul trebuia să-l primească Salieri, dar cei care-l sprijineau de puţină vreme pe Mozart, au fost mai puternici. Astfel, reprezentanţii Boemiei au semnat un contract cu impresarul Guardasoni pentru o operă de celebrare. Cum încoronarea era prevăzută pentru 6 septembrie 1791, Mozart, care lucra la opera „Flautul fermecat”, avea doar 18 zile. Astfel s-a născut opera „Clemenza di Tito”, o dramă nobilă şi solemnă, după un text al lui Metastasio scris în 1734. Opera a fost departe de calitatea „Flautului fermecat”, Alfred Einstein scriind că subiectul era prea artificial şi protagoniştii erau mai mult marionete decât personaje adevărate. Uvertura este în stil clasic, deschisă de solemne unisoane întrerupte de pauze, apoi dezvoltându-se în tema întâi, tema a doua mai cantabilă şi tema a treia în tempo fugat. Este o tipică opera seria, care se referă la seriozitate şi stil nobil italian ce a predominat Europa între 1710 şi 1770.

Violonistul Jesús Reina va interpreta primul concert de vioară al lui Bruch. Alături de Fantezia Scoţiană pentru vioară, sunt cele mai populare lucrări ale compozitorului. Înainte de a-l finaliza îi scria fostului său profesor Ferdinand Hiller, că se simte pe un teren nesigur, progresul compunerii fiind foarte lent. Prima versiune a fost prezentată în aprilie 1866. A fost singura, deoarece Bruch nu era mulţumit. A trimis manuscrisul celebrului violonist şi compozitor, Joseph Joachim. Acesta i-a trimis o lungă listă de propuneri, multe fiind acceptate de Bruch. Pe manuscrisul nou, Bruch i-a făcut lui Joachim o dedicaţie în care includea şi cuvântul respect. Acesta a şters cuvântul înlocuindu-l cu cuvântul prietenie.

Simfonia fantastică, terminată în aprilie 1830, are un program pe care Berlioz l-a distribuit spectatorilor înainte de premieră. Înainte de a prezenta simfonia, să spunem că Berlioz nu a învăţat niciodată să cânte cum trebuie la vreun instrument. Cu toate acestea, geniul lui şi imaginaţia lui înfierbântată l-au făcut unul dintre cei mai străluciţi orchestratori. Nu ştia să cânte la un instrument, dar ştia să cânte la o sută — orchestra simfonică. El, revoluţionarul entuziast, a creat orchestra modernă.
Iată, pe scurt, câteva idei ale fiecărei părţi ale simfoniei.

În partea întâi, eroul o zăreşte pe femeia ideală şi se îndrăgosteşte nebuneşte. Visare, valuri de pasiune şi portretul ei însoţit de o temă care în mod constant se regăseşte în toate cele cinci părţi.
Partea a doua începe cu un bal la care asistă eroul, cu muzică strălucitoare, fascinantă, dar şi cu apariţia în minte a melodiei iubitei. Partea a treia se petrece într-un peisaj câmpenesc unde un duet între păstori îl cufundă într-o dulce visare.
În partea a patra, într-un acces de disperare provocat de un marş al supliciului, eroul se otrăveşte cu opium datorită căruia are viziuni oribile, crede că este condamnat la moarte şi că asistă la propria execuţie. Înainte de moarte aude din nou melodia iubirii.
În ultima parte se visează înconjurat de vrăjitori, duhuri rele şi diavoli care sărbătoresc noaptea de sabat. Chiar melodia lui dragă se transformă într-un cântec trivial. Viziunea se sfârşeşte când hora sabatului se amestecă în apogeu cu Dies irae. Apariţia melodiei laitmotiv face să dispară sabatul, finalul fiind o victorie asupra forţelor malefice.

Avancronică semnată de Mircea Tătaru.

Concert coral aniversar ∘ 70 de ani de la înființarea corului Ion Românu
2022-05-12 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Joi, 12 mai, de la ora 19, la Sala Capitol va fi susținut concertul coral aniversar, cu ocazia celor 70 de ani de la înființarea Corului Ion Românu al Filarmonicii Banatul.

Dirijorii: Damian Vulpe, Diodor Nicoară, Cornel Groza, Cezar Verlan, Răzvan Rădos, Ciprian Țuțu și Iosif Todea.

În program vor fi următoarele lucrări:
B. Hoinic – Tatăl nostru (Dir. Damian Vulpe);
N. Ursu – Lino, Leano (Dir. Diodor Nicoară);
V. Spătărelu – Floare albastră (Dir. Diodor Nicoară);
S. Toduță – Arhaisme (Dir. Cornel Groza);
C. Arvinte – Cununa de pe Someș (Dir. Cornel Groza);
A. Bruckner – Os justi (Dir. Cezar Verlan);
V. P. Șumski – Veselie (Dir. Cezar Verlan);
D. Pop – Suită din Țara Oașului (Dir. Răzvan Rădos);
S. Barber – Agnus Dei (Dir. Ciprian Țuțu);
A. Pașcanu – Suita scurtă/Sârba pe scaun (Dir. Ciprian Țuțu);
O. Gjeilo – Ubi caritas (Dir. Iosif Todea);
D. M. Goia – Cântec și joc din Maramureș (Dir. Iosif Todea).

Schubertiada | Manuela Iana Mihăilescu & Dragoș Mihăilescu
2022-05-10 19:00 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Marți, 10 mai, ora 19, Duo Mihăilescu format din Manuela Iana Mihăilescu și Dragoș Mihăilescu va urca pe scena Sălii Capitol pentru Schubertiada.
Vor putea fi audiate:
Sonata în si bemol major pentru pian la patru mâini, op. 30, D 617;
Sonata în do major pentru pian la patru mâini, op. 140, D 812, Grand Duo.

Recital cameral | Festivalul Internațional Timișoara Muzicală, ediția XLVI
2022-05-07 19:00 - 20:30 | Filarmonica Banatul Timișoara, Filarmonica Banatul Adresă, Timișoara, Timiș, 300022, Romania
Sâmbătă, 7 mai, de la ora 19, vă așteptăm la recitalul cameral susținut de Gloria Maria Mihai (vioară), Laura Roman-Ristic (vioară), Cosmin Ionuț Banea (violă), Nathan Niculaș (violoncel), Sánta Csaba (contrabas), Cristian Miclea (clarinet), Lavinia Opriș (oboi) și Victor Andrei Părău (pian).

În program vor fi următoarele lucrări:
S. Prokofiev – Cvintet sol minor, op. 39;
S. Prokofiev – Uvertura pe teme ebraice pentru clarinet, cvartet de coarde și pian, op. 34;
P. Schoenfield – Trio pentru clarinet, vioară și pian.
